การตรวจคัดกรองมะเร็งปากมดลูก วิธีเก็บตัวอย่างของตนเอง

คำนำ

คู่มือนี้จะช่วยคุณเก็บตัวอย่างช่องคลอดของคุณเองเพื่อตรวจคัดกรองมะเร็งปากมดลูก หากคุณไม่แน่ใจเกี่ยวกับสิ่งใดหรือมีคำถามใด ๆ คุณสามารถพูดคุยกับผู้ให้บริการด้านการดูแลสุขภาพของคุณ

# ก่อนเริ่ม

* ผู้ให้บริการด้านการดูแลสุขภาพของคุณจะจัดเตรียมพื้นที่ส่วนตัวให้คุณเพื่อเก็บตัวอย่างของคุณ อาจอยู่หลังฉากหรือในห้องน้ำก็ได้ จากนั้นคุณจะได้รับบรรจุภัณฑ์ ข้างในเป็นไม้ป้ายกวาด ไม้ป้ายกวาดของคุณอาจดูแตกต่างไปจากภาพเหล่านี้
* ก่อนที่คุณจะเปิดบรรจุภัณฑ์ ให้แน่ใจว่าคุณรู้ว่าปลายไหนของปลาย ไม้ป้ายกวาดที่สามารถถือได้ (ปลาย A) และปลายไหนที่ใช้สำหรับการเก็บตัวอย่าง (ปลาย B) หากคุณไม่แน่ใจว่าปลายไหนอยู่ทางไหน ขอคำแนะนำจากผู้ให้บริการด้านการดูแลสุขภาพ
* ตรวจสอบให้แน่ใจว่ามือของคุณสะอาดและแห้ง ให้ตัวเองอยู่ในท่าที่สบาย และดึงกางเกงในลง

# การเตรียมไม้ป้ายกวาด

* บิดฝาแล้วดึงไม้ป้ายกวาดออกจากบรรจุภัณฑ์
* ตรวจสอบให้แน่ใจว่าไม่ได้สัมผัสปลาย B ที่จะใส่เพื่อเก็บตัวอย่าง
* ห้ามวางไม้ป้ายกวาดลง

# การใส่ไม้ป้ายกวาด

* ใช้มือข้างที่ว่างเพื่อขยับรอยพับของผิวหนังบริเวณทางเข้าช่องคลอด
* ค่อย ๆ สอดปลาย B เข้าไปในช่องคลอดสักสองสามเซนติเมตร
* ไม้ป้ายกวาดอาจมีขีดหรือทำเครื่องหมายที่แสดงให้คุณเห็นว่าต้องสอดเข้าไปลึกแค่ไหน

# การเก็บตัวอย่าง

* หมุนไม้ป้ายกวาดเบา ๆ เป็นเวลา 10-30 วินาที (ในทิศทางใดก็ได้) อาจรู้สึกอึดอัดเล็กน้อยแต่ไม่ควรเจ็บ

# การจัดเก็บตัวอย่าง

* ถือปลาย A แล้วค่อย ๆ ดึงไม้ป้ายกวาดออกจากช่องคลอด
* วางไม้ป้ายกวาดกลับเข้าไปในบรรจุภัณฑ์โดยให้ปลาย B เข้าก่อน
* หมุนฝากลับเข้าที่ แต่งตัวและส่งคืนบรรจุภัณฑ์ให้กับผู้ให้บริการด้านสุขภาพ

# การส่งตัวอย่าง

* ตัวอย่างจะถูกส่งไปยังห้องปฏิบัติการทางพยาธิวิทยาเพื่อการตรวจ HPV
* ผลการตรวจจะถูกส่งไปยังผู้ให้บริการด้านการดูแลสุขภาพของคุณ

# จะเกิดอะไรขึ้นถ้า…

* จะเกิดอะไรขึ้นถ้าฉันสัมผัสปลาย B/ไม้ป้ายกวาดด้วยนิ้วโดยไม่ได้ตั้งใจ

โปรดเก็บตัวอย่างต่อไป

* จะเกิดอะไรขึ้นถ้าฉันทำปลาย B หรือไม้ป้ายกวาดตกบนพื้นผิวที่แห้ง

โปรดเก็บตัวอย่างต่อไป

* จะเกิดอะไรขึ้นถ้าฉันทำปลาย B หรือไม้ป้ายกวาดตกบนพื้นเปียก

แจ้งให้ผู้ให้บริการด้านการดูแลสุขภาพของคุณทราบและขอชุดตรวจชุดใหม่

หากตรวจพบ HPV คุณจะต้องกลับไปที่ผู้ให้บริการด้านการดูแลสุขภาพ เพื่อให้พวกเขาเก็บตัวอย่างจากปากมดลูกของคุณ หรือคุณอาจถูกส่งตัวไปยังผู้เชี่ยวชาญเพื่อตรวจเพิ่มเติม

คู่มือนี้มีวัตถุประสงค์เพื่อให้ข้อมูลเท่านั้น อาจมีความแตกต่างบางประการระหว่างชนิดของไม้ป้ายกวาดเก็บตัวอย่างด้วยตนเองที่แสดงในคู่มือนี้ กับไม้ป้ายกวาดที่ใช้โดยผู้ให้บริการด้านการดูแลสุขภาพหรือห้องปฏิบัติการของคุณ พูดคุยกับผู้ให้บริการด้านการดูแลสุขภาพของคุณหากคุณมีคำถามใด ๆ เกี่ยวกับ กระบวนการเก็บตัวอย่างด้วยตนเอง